"Ma ei tahaks seda nimetada kogemuste andmiseks. Pigem on see noorte meeste võimalus enda tõestamiseks," lausus Sokk intervjuus Vikerraadiole ja lisas, et praegu nimetatud 14-st mehest jääb kontrollmängudeks arvatavasti üks välja.    "Kui vanemad on teinud hea hooaja ja tõestanud end palliplatsil, (siis) võib-olla noorematest osadel erinevatel põhjustel on seda mänguaega vähemaks jäänud."    Sokk leidis,  et kuigi aeg-ajalt üleval olevat teemat välismaalt keskmängija sissetoomisest pole endiselt maha maetud, siis ühtegi konkreetset kandidaati kah silmapiiril ei ole.    "Kuigi on kindlasti (sellele mõttele) vastaseid, aga kui vaadata hetkel noortekoondist, siis meil tõsist selle positsiooni mängijat lähima viie aasta jooksul kuskilt näha ei ole. Me oleme ikka sundseisus, kui tahame sammu edasi teha."